open-index/open-wikipedia-markdown huggingface dataset:
Ibrahim Lodi

**Ibrahim Lodi** oli pataanitaustaiseen Lodien dynastiaan kuulunut Delhin sulttaani. Hallitsijana hän jäi Lodien dynastian viimeiseksi hänen kärsittyään tappion Baburille Panipatin taistelussa vuonna 1526, jossa hän sai surmansa. Bahbur perusti sittemmin Delhin sulttaanikunnan tilalle Suurmogulien valtakunnan.

## Elämäkerta

Ibrahim oli isänsä Sikandar Lodin toiseksi vanhin poika ja hän nousi Delhin sulttaanikunnan hallitsijaksi päivää isänsä kuoleman jälkeen, eli 22. marraskuuta 1517. Lodi-dynastia oli Delhin sulttaanikuntaa hallinnut pataanitaustainen hallitsijasuku. Valtakunnan ylimystö ei hyväksynyt Ibrahimin valtaannousua, mutta kun he eivät sitä voineet varsinaisesti estääkään osa heistä nostatti Ibrahimin nuoremman veljen Jalal Khanin Sharkin maakunnan hallitsijaksi Jawnpurissa. Ibrahim päätti estää veljensä valtaannousun ja valtakunnan kahtiajaon, jolloin tämä kapinoi ja hävisi Ibrahimin armeijalle. Jalal Khan pakeni Gwalioriin, jonne Ibrahim hyökkäsi hänen perässään. Jalal jäi lopulta vangiksi ja hän kuoli vankeudessa Hansissa.  

Maansa ylimystön epäluottamuksesta kärsinyt Ibrahim alkoi hallita tyrannin ottein. Sikandar Lodin hallinnossa vaikuttanut Miyan Bhoa ja Kalpin hallitsija Azam Humayun Sarwani teloitettiin Ibrahimin käskystä, jolloin muut ylimystön jäsenet alkoivat huolestua oman kohtalonsa puolesta. Monet heistä kapinoivat, mikä ajoi valtakunnan kaaokseen. Ibrahim määräsi Punjabin kuvernöörinä toimineen Dawlat Khanin saapumaan hoviinsa, mutta tämä piti kutsua ansana ja lähetti itsensä tilalle poikansa Dilawarin. Tästä raivostunut Ibrahim pani Dilawarin joksikin aikaa vankilaan. Dilawarin päästessä viimein ulos ja hänen palattuaan isänsä luokse hän kertoi Ibrahimin kiduttavan ja nöyryyttävän ylimystön jäseniä vankiloissaan. Dawlat Khan päätti tällöin, että hallitsijan oli kukistuttava ja tuekseen hän kutsui timuridihallitsija Baburin.

Babur eteni Intiaan ja Ibrahimin sanotaan johtaneen miljoonan miehen armeijaa tätä vastaan. Osapuolten armeijat kohtasivat Panipatissa vuonna 1526. Baburin tuliaseita ja parempaa taktiikkaa käyttäneet joukot veivät voiton ja Ibrahim sai surmansa taistelukentällä. Hänen irti leikattu päänsä tuotiin Baburille, joka salli tälle sankarin hautajaiset. Ibrahimin hautarakennus sijaitsee edelleen lähellä hänen kuolinpaikkaansa ja jotkin paikalliset alkoivat pitää häntä ajan myötä pyhimyksenä. Baburin mukaan Ibrahimin äiti suunnitteli uuden hallitsijan myrkyttämistä ja tämän suunnitelmien paljastuttua hänet karkotettiin Kabuliin, jossa hän teki itsemurhan. Karkotetuksi päätyi myös Ibrahimin nuori poika, jonka tarkempaa kohtaloa ei tunneta.

## Lähteet
Marin tasavallan kansalliskirjasto

**Marin tasavallan kansalliskirjasto** eli **S. G. Tšavainin kansalliskirjasto** (mariksi *С. Г. Чавайн лӱмеш калыке книгагудо*, , ) on Marin tasavallan pääkaupungissa Joškar-Olassa toimiva tasavaltansa kansalliskirjasto. 

## Lähteet

## Aiheesta muualla
*Natsionalnaja biblioteka imeni S. G. Tšavaina Respubliki Mari El (kansalliskirjaston mainoksia sisältävä kotisivusto)  (nbmariel.ru)
A-luokka (sukellusvene, Espanja)

**A-luokka** oli Espanjan laivaston kolmen 1910-luvun lopulla valmistetun aluksen muodostama sukellusveneluokka.

## Suunnittelu
Laurenti-Fiat-tyypin alukset valmistettiin Speziassa 1915- 1917 osana 17. helmikuuta 1915 annettua laivastolakia. Alusten maksimisukellussyvyys oli noin 40 metriä ja niissä oli kahdeksan vesitiivistä osastoa.

## Alukset

## Lähteet
*

### Viitteet
Sean Kuraly

**Sean Kuraly** (s. 20. tammikuuta 1993 Dublin, Ohio, Yhdysvallat) on yhdysvaltalainen jääkiekkoilija, joka edustaa NHL-seura Boston Bruinsia. Hän on San Jose Sharksin viidennen kierroksen varaus .

## Ura
USHL-joukkue Indiana Ice varasi Kuralyn vuonna 2009. Hän edusti joukkuetta vuosina 2010–2012 pelaten sen riveissä yhteensä 110 runkosarja- sekä 11 pudotuspeliottelua. Kaudella 2011–2012 Kuraly valittiin USHL:n toiseen tähdistökentälliseen.

Kaudeksi 2012–2013 Kuraly siirtyi pelaamaan yliopistokiekkoa Miamin yliopiston joukkueeseen NCAA:han. Tulokaskaudellaan hän teki 40 ottelussa tehot 6+6=12. Hänet valittiin edustamaan Yhdysvaltojen maajoukkuetta alle 20-vuotiaiden maailmanmestaruuskilpailuissa. Kuraly pelasi turnauksessa seitsemän ottelua tehden niissä yhden maalin sekä kaksi syöttöpistettä. Yhdysvallat juhli kisojen päätteeksi maailmanmestaruutta voitettuaan finaaliottelussa Ruotsin.

Kaudella 2014–2015 Kuraly toimi Miamin varakapteenina, kun joukkue voitti kauden päätteeksi mestaruuden. Kuraly teki 40 pelaamassaan ottelussa tehot 19+10=29. Seuraavalla, viimeisellä yliopistokaudellaan, Kuraly toimi joukkueensa kapteenina. 36 ottelussa hän teki tehot 6+17=23, jonka lisäksi hänet valittiin liigan parhaaksi puolustavaksi hyökkääjäksi.

Kesäkuussa 2015 Kuralyn  viidennellä kierroksella, 133. pelaajana varannut San Jose Sharks kauppasi hänen pelaajaoikeutensa Boston Bruinsille. Kuralyn viimeisen yliopistokauden päätyttyä, maaliskuussa 2016 Boston solmi hänen kanssaan kaksivuotisen tulokassopimuksen.

Kausi 2016–2017 oli Kuralyn ensimmäinen ammattilaistasolla. Hän debytoi NHL:ssä 3. marraskuuta 2016 ottelussa Tampa Bay Lightningia vastaan. Hän sai ottelussa jääaikaa 7.07 minuuttia. Ensimmäiset kaksi maaliansa hän teki 21. huhtikuuta 2017 pudotuspeliottelussa Ottawa Senatorsia vastaan. Yhteensä Kuraly pelasi ensimmäisellä kaudellaan Bostonin paidassa kahdeksan runkosarja- sekä neljä pudotuspeliottelua. Suurimman osan kaudesta hän edusti Bostonin AHL-farmiseura Providence Bruinsia. AHL:n puolella hän pelasi 54 runkosarjaottelua tehoin 14+12=26. Kuudessa pudotuspeliottelussa hän sai yhden syöttöpisteen.

Heinäkuussa 2021 Kuraly solmi vapaana agenttina nelivuotisen ja arvoltaan 10 miljoonan dollarin sopimuksen Blue Jacketsin kanssa.

Heinäkuussa 2025 Kuraly palasi vapaana pelaajana Bruinsiin kaksivuotisella ja yhteensä 3,7 miljoonan dollarin arvoisella sopimuksella.

## Tilastot

## Lähteet
* 

### Viitteet
Perejaslavin sopimus

**Perejaslavin sopimus** (; ) oli Ukrainan kasakkahetmanaatin ja Venäjän välillä 18. tammikuuta (J: 8. tammikuuta) 1654 solmittu sopimus, jolla kasakat tunnustivat Venäjän tsaarin yliherruuden. Sopimus merkitsi aiemmin Puola-Liettualle kuuluneen Ukrainan päätymistä Venäjän yhteyteen yli kolmeksisadaksi vuodeksi. Sopimuksen täsmällinen sisältö on ollut osin kiistanalainen.

## Sopimuksen synty ja sisältö
Kasakoiden vuonna 1648 käynnistämä kansannousu oli johtanut Ukrainan irtautumiseen Puolan vallasta, mutta sota kasakkahetmanaatin ja Puolan välillä pitkittyi jatkumaan vuosikausia. Hetmani Bohdan H’melnytskyi oli alun perin liittoutunut Krimin kaanikunnan ja sitten lyhytaikaisesti Osmanien valtakunnan kanssa, mutta kumpikaan liitto ei palvellut tarpeeksi Ukrainan etuja, joten H’melnytskyi päätti kääntyä Venäjän puoleen. Hän pyysi jo vuonna 1651 tsaari Aleksei Mihailovitšia ottamaan Ukrainan suojelukseensa autonomisena ruhtinaskuntana, mutta asia ei edennyt pariin vuoteen Venäjän epäluulojen vuoksi. Lokakuussa 1653 Venäjän säätykokous *[[zemski sobor]]* otti ehdotukseen myönteisen kannan ja tsaari Aleksei lähetti Vasili Buturlinin johtaman lähetystön neuvottelemaan Ukrainan kasakoiden kanssa. Kärsittyään puolalaisia vastaan joulukuussa 1653 sotilaallisen tappion kasakat jäivät alakynteen, joten kasakoiden yleiskokous (*rada*) vastaanotti Venäjän lähetystön ja vannoi uskollisuutta tsaarille. Sopimus solmittiin Perejaslavin kaupungissa (). Liiton yksityiskohdista neuvoteltiin vielä maaliskuussa 1654 Moskovassa.

Perejaslavin sopimuksessa hetmanaatin kasakat tunnustivat Venäjän tsaarin yliherruuden ja tsaari vastaavasti vahvisti hetmanaatin sisäisen autonomian, kasakoiden perinteisen hallintotavan ja säätyerioikeudet sekä vanhan Liettuan lain. Hetmani sai oikeuden harjoittaa omaa ulkopolitiikkaa muiden ulkovaltojen paitsi Puolan ja Osmanien valtakunnan suhteen. Rekisteröityjen kasakoiden määrää nostettiin 60&nbsp;000:een ja kasakoiden maanomistusoikeus vahvistettiin. Kasakoiden harmiksi venäläiset eivät suostuneet vahvistamaan sopimusta valalla, joten sopimus oli epäsymmetrinen, kun vain ukrainalaiset vannoivat uskollisuudenvalan. Perejaslavin sopimus johti myös kolmetoistavuotiseen sotaan Venäjän ja Puolan välillä.

## Kiistat sisällöstä ja merkityksestä
Perejaslavin sopimuksen alkuperäiset asiakirjat katosivat myöhemmin, eikä niiden täsmällisestä sisällöstä ole yksimielisyyttä. Jotkut ukrainalaiset historioitsijat ovat väittäneet venäläisten korvanneen myöhemmin alkuperäiset asiakirjat väärennöksellä, mutta tätä ei ole voitu osoittaa todeksi. Ukrainalaiset halusivat nähdä Perejaslavin sopimuksen molempia osapuolia sitovana tasavertaisena sopimuksena, joka turvaisi Ukrainan autonomian, kun taas venäläisten mielestä tsaari sai halutessaan muuttaa Ukrainalle antamiaan privilegioita yksipuolisesti. Näin kävikin, kun Venäjä myöhemmin alkoi kaventaa Ukrainan autonomiaa ja lopulta lakkautti sen kokonaan. Venäläisessä historiankirjoituksessa Perejaslavin sopimus on nähty ensisijaisesti Kiovan Rusin aikaisen Venäjän ja Ukrainan yhteyden palauttamisena.

## Katso myös
*Andrusovon rauha
*Kansojen ystävyyden kaari

## Lähteet
DTM-kausi 2018

**DTM-kausi 2018** on DTM-sarjan 19. kausi. Kausi alkaa 5. toukokuuta Saksan Hockenheimringin moottoriradalla ja päättyy samalle radalle 14. lokakuuta.

## Tallit ja kuljettajat

## Kilpailukalenteri
Tim Schaller

**Timothy Robert Schaller** (s. 16. marraskuuta 1990 Merrimack, New Hampshire, Yhdysvallat) on yhdysvaltalainen jääkiekkoilija, joka edustaa NHL-seura Los Angeles Kingsin organisaatiota.

## Ura
Schaller aloitti yliopistouransa Providence Collegessa kaudella 2009–2010. Hän pelasi joukkueessa neljän kauden aikana yhteensä 131 ottelua tehden niissä 29 maalia sekä 39 syöttöpistettä. Lisäksi hänelle kertyi 161 rangaistusminuuttia. Kaudet 2011–2012 ja 2012–2013 Schaller toimi joukkueen kapteenina. Näistä jälkimmäisellä hänet valittiin liigan parhaaksi puolustavaksi hyökkääjäksi.

Yliopiston jälkeen Schaller teki kahden vuoden mittaisen tulokassopimuksen NHL-seura Buffalo Sabresin kanssa. Ensimmäisen ammattilaiskautensa, 2013–2014, Schaller pelasi Sabresin AHL-farmiseura Rochester Americansissa. Hän pelasi tulokaskaudellaan 72 ottelua tehoin 11+7=18. Lisäksi hän pelasi viisi pudotuspeliottelua, joissa sai yhden syöttöpisteen.

Kaudella 2014–2015 Schaller pääsi pelaamaan Sabresissa 18 NHL-ottelua. Debyyttinsä hän teki 29. marraskuuta 2014 ottelussa Montreal Canadiensia vastaan. Hän laukoi ottelussa kerran maalia kohti ja sai jääaikaa 11.52 minuuttia. Ensimmäisen maalinsa Schaller teki Boston Bruinsia vastaan kolmannessa ottelussaan 21. joulukuuta. Suurimman osan kaudesta hän kuitenkin pelasi jälleen Americansissa. 65 AHL-ottelussa syntyivät tehot 15+28=43, jonka lisäksi hänelle kertyi 116 jäähyminuuttia.

Kesällä 2015 Schaller ja Sabres tekivät kauden 2015–2016 kattavan jatkosopimuksen. Schaller pelasi kauden aikana 17 NHL-ottelua, joissa teki yhden maalin.

Heinäkuussa 2016 Schaller siirtyi vapaiden pelaajien markkinoilta kaksisuuntaisella vuoden kestävällä sopimuksella Boston Bruinsiin. Kauden 2016–2017 Schaller pelasi kokonaisuudessaan Bruinsin NHL-kokoonpanossa tehden 59 runkosarjaottelussa tehot 7+7=14. Kuudessa pudotuspeliottelussa hän onnistui viimeistelemään yhden maalin. Kauden päätteeksi sopimusta jatkettiin vuodella.

Helmikuussa 2020 Schaller siirtyi Tyler Maddenin ja toisen kierroksen varausvuoron kanssa Los Angeles Kingsiin vaihdossa Tyler Toffoliin.

## Tilastot

## Lähteet
* 

### Viitteet
HPKP

**HPKP** () on internetin turvallisuutta parantava menetelmä, jossa HTTP ylätunnisteen (header) kautta verkkosivun ylläpitäjä antaa kopion julkisesta avaimestaan tai jopa koko varmenteen pitkäaikaiseen säilöön esimerkiksi käyttäjän selaimeen. Kun käyttäjä käy jälleen sivulla, vertailee hänen selaimensa sivun ylläpitäjän nyt antamaan avaimeen ja aiemmin antamaan avaimeen. Jos ne täsmäävät, käyttäjä jatkaa normaalisti sivun käyttöä. Jos avaimet eivät täsmää, voi kyseessä olla yritys suorittaa välistävetohyökkäys, jolloin käyttäjä saa asiasta varoituksen. HPKP suojaa siis välistävetohyökkäyksiltä.

HPKP:n haittana voi olla mm. se, että jos HPKP:n vanhenemisen aika-asetus on liian pitkä ja sivun ylläpitäjän varmenne vanhenee tai sitä joudutaan muuttamaan yllättäen ennen HPKP vanhenemista, saavat sivua aiemmin käyttäneet varoituksen sivun turvattomuudesta ja saattavat lopettaa tai joutua lopettamaan sivun käytön. Tällöin sivun imago voi kärsiä ja sivun ylläpitäjä voi menettää rahaa asiakaskadon vuoksi. Termiä kutsutaan HPKP itsemurhaksi (eng. *HPKP suicide*). HPKP voi myös heikentää käyttäjän yksityisyyttä, sillä lista tallennetuista sivuista säilyy selainohjelmassa, ja laajalle levittäytynyt internetpalvelu (kuten Google) voi käyttää tätä ominaisuutta seuraamaan käyttäjän toimia internetissä. Lisäksi HPKP:tä voidaan käyttää väärin esimerkiksi jonkin verkkosivun ylätunnisteen hakkeroinnissa, jolloin hakkeri saa sivun hallintaansa ja voi kiristää sen ylläpitäjää ns. *HPKP ransom* -hyökkäyksessä.

HPKP-säilö on usein mahdollista tyhjentää tai kytkeä HPKP ominaisuus pois päältä.

Kirjoitushetkellä vuonna 2018 HPKP-tuki löytyy Firefox-, Opera- ja Chrome-selaimista. Edge- tai Safari-selaimissa tukea ei ole. Chrome-selaimessa tuki aiotaan lopettaa.

## Katso myös
*TLS
*Tietoturva

## Lähteet
Griffen Molino

**Griffen Molino** (s. 21. tammikuuta 1994 Trenton, Michigan, Yhdysvallat) on yhdysvaltalainen jääkiekkoilja, joka pelaa AHL-joukkue Toronto Marliesissa. Hän pelannee lähinnä AHL-joukkue Utica Cometsissa. Molino on pelipaikaltaan vasen laitahyökkääjä, mutta hän osaa pelata myös keskellä.

## Pelityyli
*The Sports Forecaster* -sivuston mukaan Molino on monipuolinen ja energinen hyökkääjä, joka kykenee tekemään myös kohtalaisen hyvin pisteitä. Molino ei ole kuitenkaan kovin isokokoinen ja hänellä on kehitettävää voimassa ja fysiikassa.

Elite Prospects -sivuston mukaan Molino on nopeajalkainen kahden suunnan hyökkääjä, joka voi pelata joko laidassa tai keskellä useimmiten alemmissa ketjuissa. Molino luistelee nopeasti ja hän tekee erinomaisia ratkaisuja kiireellisissäkin tilanteissa. Hän pelaa tasaisia vaihtoja ja Molinolla on hyvät hyökkäyspään vaistot. Hän puolustaa kovaa ja pelaa hyvin laitojen läheisyydessä.

## Ura
Molino pelasi Little Caesarsin juniorijoukkueissa, jonka jälkeen hän siirtyi kaudeksi 2012–2013 Kanadaan CCHL-junioriliigan Brockville Bravesiin. Kesällä 2013 Molinon varasi sekä USHL-joukkue Sioux Falls Stampede 389. pelaajana että NAHL-joukkue Springfield Jr. Blues 88. pelaajana. Hän siirtyi kaudeksi 2013–2014 Stampedeen, jossa Molino teki USHL:n runkosarjassa tehot 8+31=39. Toukokuussa 2014 seura kauppasi hänet ja saman kesän neljännen kierroksen varausvuoron Muskegon Lumberjacksiin vaihdossa Chaz Switzeriin sekä saman kesän viidennen ja kolmannen kierroksen varausvuoroihin. Kaudella 2014–2015 Molino toimi Lumberjacksin varakapteenina ja oli joukkueen paras pistemies ja syöttäjä tehoilla 18+46=64. Molino jakoi koko USHL:n pistepörssin neljännen sijan Sioux City Musketeersin Joe Snivelyn ja Youngstown Phantomsin Maksim Letunovin kanssa. Hän eteni joukkueen kanssa aina Clark Cup -finaaleihin saakka, mutta mestaruuden vei kuitenkin Molinon entinen seura Sioux Falls Stampede otteluvoitoin 3–0.

Kaudeksi 2015–2016 Molino siirtyi Western Michigan Universityn yliopistojoukkueeseen. Hän teki *Freshman -vuotenaan* tehot 14+11=25, jotka riittivät joukkueen sisäisen piste- ja syöttöpörssin voittoon sekä sisäisen maalipörssin Sheldon Driesin kanssa jaettuun voittoon. *Sophomore -vuotenaan* 2016–2017 Molino oli WMU:n paras syöttäjä ja toiseksi paras pistemies Matt Iacopellin kanssa tehoilla 15+18=33. Yliopistokautensa jälkeen, maaliskuussa 2017  Molino teki kaksivuotisen tulokassopimuksen Vancouver Canucksin kanssa. Hän siirtyi heti myös seuran NHL-joukkueen vahvuuteen ja teki NHL-debyyttinsä 31. maaliskuuta 2017 Los Angeles Kingsia vastaan. Molino sai ottelussa jääaikaa 9.33 minuuttia. Hän pelasi kevään aikana Canucksissa viisi runkosarjaottelua ilman tehopisteitä.

Syksyn 2017 harjoitusleirin päätteeksi Canucks lähetti Molinon AHL-joukkue Utica Cometsin vahvuuteen.

## Tilastot

## Lähteet
*
*
*

### Viitteet
Peder Biese

**Hans Peder Biese** (6. tammikuuta 1950 Helsinki – 14. joulukuuta 2017 Fuengirola, Espanja) oli suomalainen ekonomi, yritysjohtaja ja pääomasijoittaja. Hän oli Parocin toimitusjohtaja Parocin perustamisesta 1999 vuoden 2006 loppuun.. Hän oli Parocin palveluksessa nuoresta lähtien.

Biese oli Suomen Sulkapalloliiton puheenjohtaja 1993–1998.

## Lähteet
Luettelo MGMT:n kappaleista

Tämä on luettelo MGMT -yhtyeen levyttämistä kappaleista aakkosjärjestyksessä.

__NOTOC__

## #
* 4th Dimensional Transition (*[[Oracular Spectacular]]*)

## A
* Alien Days (*[[MGMT (albumi)|MGMT]]*)
* Astro-Mancy (*[[MGMT (albumi)|MGMT]]*)
* As You Move Through the World

## B
* Brian Eno (*[[Congratulations (albumi)|Congratulations]]*)
* Bubblegum Dog (Loss of Life)

## C
* Congratulations (*[[Congratulations (albumi)|Congratulations]]*)
* Cool Song No. 2 (*[[MGMT (albumi)|MGMT]]*)

## D
* Dancing in Babylon (Loss of Life)
* Days that Got Away (*[[Little Dark Age]]*)

## E
* Electric Feel (*[[Oracular Spectacular]]*)

## F
* Flash Delirium (*[[Congratulations (albumi)|Congratulations]]*)
* Future Reflections (*[[Oracular Spectacular]]*)

## G
* A Good Sadness (*[[MGMT (albumi)|MGMT]]*)

## H
* Hand It Over (*[[Little Dark Age]]*)
* The Handshake (*[[Oracular Spectacular]]*)

## I
* I Found a Whistle (*[[Congratulations (albumi)|Congratulations]]*)
* I Love You Too, Death (*[[MGMT (albumi)|MGMT]]*)
* I Wish I Was Joking (Loss of Life)
* Inbetween the Liners (*[[Congratulations (albumi)|Congratulations]]*)
* In the Afternoon
* Introspection (*[[MGMT (albumi)|MGMT]]*)
* It’s Working (*[[Congratulations (albumi)|Congratulations]]*)

## J
* James (*[[Little Dark Age]]*)

## K
* Kids (*[[Oracular Spectacular]]*)

## L
* Lady Dada’s Nightmare (*[[Congratulations (albumi)|Congratulations]]*)
* Little Dark Age (*[[Little Dark Age]]*)
* Loss of Life (Loss of Life)
* Loss of Life (part 2) (Loss of Life)

## M
* Me and Michael (*[[Little Dark Age]]*)
* Metanoia (*Metanoia*)
* Mother Nature (Loss of Life)
* Mystery Disease (*[[MGMT (albumi)|MGMT]]*)

## N
* Nothing Changes (Loss of Life)
* Nothing to Declare (Loss of Life)

## O
* Of Moons, Birds & Monsters (*[[Oracular Spectacular]]*)
* One Thing Left to Try (*[[Little Dark Age]]*)
* An Orphan of Fortune (*[[MGMT (albumi)|MGMT]]*)

## P
* Phradie's Song (Loss of Life)
* Pieces of What (*[[Oracular Spectacular]]*)
* People in the Street (Loss of Life)
* Plenty of Girls in the Sea (*[[MGMT (albumi)|MGMT]]*)

## S
* She Works Out Too Much (*[[Little Dark Age]]*)
* Siberian Breaks (*[[Congratulations (albumi)|Congratulations]]*)
* Someone’s Missing (*[[Congratulations (albumi)|Congratulations]]*)
* Song for Dan Treacy (*[[Congratulations (albumi)|Congratulations]]*)

## T
* Time to Pretend (*[[Oracular Spectacular]]*)
* TSLAMP (*[[Little Dark Age]]*)

## W
* Weekend Wars (*[[Oracular Spectacular]]*)
* When You Die (*[[Little Dark Age]]*)
* When You’re Small (*[[Little Dark Age]]*)

## Y
* Your Life Is a Lie (*[[MGMT (albumi)|MGMT]]*)
* The Youth (*[[Oracular Spectacular]]*)
Praça do Comércio

**Praça do Comércio** (vanhalta nimeltään *Terreiro do Paço*) on aukio Lissabonin keskustassa Tajojoen rannalla. Se on noin 35&nbsp;000 neliömetrin kokoinen, valtion mahtia kuvaava aukio, vaikkakin sen nimi viittaa torikauppaan. 

Nykyisen muotonsa aukio sai Pombalin markiisin aikana 1700-luvun lopulla. Aukion kolmella sivulla on komeat pylväskäytävät, ja joen puolella olevat portaat laskeutuvat joen rantaan. Aukio on myös julkisen liikenteen solmukohta, ja rannasta on lauttayhteys joen toiselle puolelle. Pohjoislaidalla sijaitsee riemukaari, joka yhdistää hallintorakennukset toisiinsa ja jonka ali pääsee Rua Augusta -kadulle. Katu johtaa kaupungin toiselle keskeiselle aukiolle Rossioon. 

Vuoden 1755 maanjäristykseen saakka aukiolla sijaitsi kuninkaallinen Ribeira-palatsi. Aukio oli myös kuningasmurhan näyttämönä, kun kuningas Kaarle surmattiin siellä 1908. 

## Lähteet

## Aiheesta muualla
Henry Bolton

**Henry Bolton** (s. 2. maaliskuuta 1963 Kenian siirtomaa ja protektoraatti) on brittiläinen poliitikko. Bolton toimi brittiläisen EU-vastaisen Ukip-puolueen puheenjohtajana syyskuusta 2017 helmikuuhun 2018.

Boltonin edeltäjä on Steve Crowther. Syksyllä 2017 Ukipin puheenjohtajaksi valitun Boltonin puheenjohtajuus on vaakalaudalla tammikuussa 2018, kun puolueen toimeenpaneva komitea äänesti yksimielisesti epäluottamuksen puolesta. Bolton ei eroa puheenjohtajan paikalta vapaaehtoisesti, joten puolueen tulee järjestää hätäkokous, jossa vähintään 250 puolueen jäsenen on äänestettävä erottamisesta. 

Tilanteen aiheutti Boltonin naisystävän rasistiset kommentit prinssi Harryn morsiamesta Meghan Marklesta. Boltonin naisystävä ilmoitti katuvansa sanojaan, ja Bolton ilmoitti suhteen päättyneen.

## Lähteet
Sichuan Airlines

**Sichuan Airlines Co., Ltd.** () on kiinalainen lentoyhtiö, jonka päämaja sijaitsee Chengdu Shuangliun kansainvälisellä lentoasemalla Chengdussa, Sichuanin maakunnassa, Kiinassa. Yhtiö operoi lähinnä Kiinan sisäisiä lentoja Chengdusta ja Chongqing Jiangbein kansainväliseltä lentoasemalta.

Syyskuussa 2019 Sichuan Airlines aloitti lennot Chengdusta Helsinkiin ja siitä edelleen Kööpenhaminaan. Reittiä lennetään kahdesti viikossa Airbus A330 -lentokoneilla.

## Lähteet

## Aiheesta muualla

*Virallinen sivusto
Merikaapeli (sähkönsiirto)

**Merikaapelit** ovat merenpohjaan laskettuja kaapeleita, jolla välitetään tietoliikennettä tai sähköenergiaa. Vaativien olosuhteiden takia ne tulee rakentaa äärimmäisen vahvoiksi, ja pitkät välimatkat aiheuttavat myös teknisiä haasteita.

On olemassa merenalaisia kaapeleita, joilla välitetään sähköenergiaa, mutta ne eivät ole kovinkaan pitkiä. Näissä tapauksissa käytetään suuria jännitteitä ja tasavirtaa (HVDC). Esimerkkejä merenalaisista sähkökaapeleista ovat Ahvenanmaan, Ruotsin, Suomen ja Viron väliset kaapelit.

Suurten sähkövirtamäärien siirtämiseen pidetään parhaimpana tasavirtaa, koska tasavirtakaapelit vaativat vähemmän loistehoa kuin merenalaiset vaihtovirtakaapelit. Sen lisäksi kolmivaiheinen vaihtovirta vaatii kolme johdinta, kun taas tasavirralle riittää yksi tai kaksi.

Vaihtovirtakaapeleiden pituutta rajoittaa aktiivisten johtimien ja ympäröivän maan (tai veden) välinen kapasitanssi. Tietyn kaapelipituuden jälkeen kaapelin kuluttama loisteho vie johtimen koko jännitteensiirtokapasiteetin, joten käyttökelpoisen virran siirtäminen tulee mahdottomaksi.

## Aiheesta muualla
* Fenno-Skan 2 -tasasähköyhteys *Fingrid*
Indiana Pacers – Detroit Pistons -joukkotappelu

**Pacers–Pistons-joukkotappelu** (tunnetaan myös nimellä **Malice at the Palace**) oli NBA-liigassa Indiana Pacersin ja Detroit Pistonsin välisessä koripallo-ottelussa syntynyt joukkotappelu ja sekamellakka 19. marraskuuta 2004. Ottelu käytiin Pistonsin kotiareenalla, Palace of Auburn Hills -stadionilla Michiganissa.

Ottelun peliaikaa oli jäljellä enää 45,9 sekuntia kun joukkueiden välille syntyi tappelu. Se levisi lopulta katsomoihin asti, kun Pacersin Ron Artest ja muut pelaajat alkoivat tappelemaan fanien kanssa. Ottelu keskeytettiin Pacersin johtaessa pistein 97–82. Viimeiset sekunnit jätettiin pelaamatta ja Pacersille myönnettiin voitto.

Pelikieltoja jaettiin yhdeksälle pelaajalle yhteensä 146 ottelun edestä. Viisi tappeluun osallistunutta fania pidätettiin pahoinpitelystä ja heille annettiin elinikäinen porttikielto Pistonsin kotiotteluihin.

## Ottelu

## Lähteet
Agent X

**Agent X** on yhdysvaltalainen toiminta-draamasarja, jonka on luonut William Blake Herron. Sarjan esittäminen aloitettiin Yhdysvalloissa 8. marraskuuta 2015.

TNT ilmoitti lopettavansa sarjan yhteen kauteen joulukuussa 2015.

## Juoni
Astuttuaan Yhdysvaltain varapresidentin virkaan Natalie Maccabee (Sharon Stone) saa tietää, että perustuslaissa on salainen pykälä, joka laajentaa varapresidentin valtaa päättää minkälaisiin valtion turvallisuuteen liittyviin tehtäviin salainen Agentti X, John Case (Jeff Hephner) lähetetään. Agentti X:n vastuulle kuuluvat pääsääntöisesti tehtävät, joihin esimerkiksi CIA tai FBI eivät pysty koskemaan.

## Näyttelijät

## Tuotanto
Sarjan pilottijakso kuvattiin Vancouverissa.

## Vastaanotto
Metacritic antoi sarjalle arvosanaksi 43/100 pistettä. Rotten Tomatoesin arvostelijat antoivat arvosanaksi 28&nbsp;% ja sivuston käyttät 56&nbsp;%.

## Lähteet

## Aiheesta muualla
*
Bakel

**Bakel** on kaupunkikunta ja Bakelin departementin hallinnollinen keskus Tambacoundan alueella Senegalissa. Se sijaitsee Senegaljoen varrella 210 kilometriä Tambacoundasta koilliseen. Vuoden 2023 väestönlaskennan mukaan kunnassa oli 18&nbsp;939 asukasta.

## Maantiede ja asutus
Kunnan pinta-ala on neljä neliökilometriä. Sen itäpuolella virtaa Senegaljoki, joka toimii Mauritanian vastaisena rajana. Joki synnyttää kaupungin ympärille tulva-altaita. Ilmasto on sudanilais-sahelilainen. Vuotuinen sademäärä on 500–600 millimetriä.

Kaupungin historiallisen ytimen muodostaa Faidherben linnoituksen ympärille syntynyt Grimpalé Montagne. Muut kaupunginosat ovat Bakel Coura, Dar Es Salam, Modinkané, Ndiayega ja Yaguiné. Asukkaista 52 % on soninkeja, 20 % tukuloreja, 8 % wolofeja ja 5 % fulbeja.

## Historia
Jolofista paenneet wolofit perustivat Bakelin soninkejen hallitsemalle  Gajaagan alueelle 1700-luvulla. Ranskalaiset rakensivat vuonna 1820 linnoituksen, josta tuli vuoteen 1850 mennessä tärkeä arabikumin kauppapaikka. Bakel kärsi Umar Tallin johtamien tukulorien hyökkäyksistä, mutta sai vuoden 1860 jälkeen takaisin sotilaallisen ja taloudellisen merkityksensä. Kaupunki taantui 1800-luvun lopulla Médinen linnoituksen rakentamisen ja Kayesin kasvun seurauksena.

## Liikenne, talous ja palvelut
Bakelista on päällystetty tieyhteys Sant-Louisin ja Malin rajan väliselle N2-maantielle. Senegaljoella liikennöidään moottoriveneillä.

Kaupunki on laajan maatalousalueen taloudellinen keskus. Yli puolet väestöstä harjoittaa maanviljelyä ja karjanhoitoa. Jokivarren keinokastelluilla pelloilla viljellään hirssiä, maissia, vihanneksia ja maapähkinää. Kotieläimiä ovat naudat, lampaat, vuohet, hevoset ja siipikarja. Kalastuksen merkitys on vähäinen. Kaupankäynti keskittyy maatalous-, keräily- ja teollisuustuotteisiin. Lisäksi harjoitetaan käsityöammatteja.

Kunnassa toimii kolme alakoulua, lyseo ja kaksi ammattikoulua. Terveyspalvelut käsittävät terveyskeskuksen, kaupungin terveysaseman sekä armeijan ja santarmilaitoksen sairaalat. Bakelissa on sähkö- ja vesijohtoverkko. Viemäriverkkoa tai kunnollista jätehuoltoa ei ole.

## Nähtävyydet ja matkailu
Paikallisia nähtävyyksiä ovat Faidherben linnoitus, tutkimusmatkailija René Caillién huvila sekä vuosittain vietettävät Bakelin kulttuuripäivät. Matkailun kehitystä rajoittaa majoituspalvelujen vaatimaton taso.

## Lähteet
* 

### Viitteet

## Aiheesta muualla
* Bakel, Ville frontière
Mika Lönnblad

**Mika Petteri Lönnblad** (s. 11. tammikuuta 1977) on suomalainen yleisurheilija, joka on aloittanut moniotteluissa ja keskittynyt myöhemmin heittolajeihin ja etenkin kuulantyöntöön. Hän on edustanut vuodesta 2008 lähtien Turun Urheiluliittoa ja hänen valmentajanaan on vuodesta 2009 lähtien toiminut Pekka Maisila.

Lönnblad on saavuttanut sisäratojen SM-kilpailuista kuulantyönnön pronssia vuosina 2010 ja 2012 sekä seitsenottelun pronssia vuonna 2003. Hänen ennätyksiään 7,26 kilon kuulalla ovat ulkoa 17,88 metriä (2011) ja hallista 17,65 metriä (2012). Lisäksi hän on otellut seitsenottelussa pisteet 5116 (1995) ja kymmenottelussa pisteet 7139 (1996).

## Lähteet
Sami Kalliomäki

**Sami Kalervo Kalliomäki** (s. 11. maaliskuuta 1983) on aktiiviuransa päättänyt suomalainen kuulantyöntäjä. Hän edusti Ikaalisten Urheilijoita ja hänen valmentajanaan toimi Jorma Kalliomäki.

Kalliomäki saavutti sisäratojen SM-kilpailuista kuulantyönnön pronssia vuonna 2009. Ennätyksikseen hän työnsi 7,26 kilon kuulalla ulkona 18,37 metriä (2006) ja hallissa 17,32 metriä (2009). Virallisiin kilpailuihin Kalliomäki ei ole osallistunut vuoden 2011 jälkeen.

## Lähteet
Maria Arokallio

**Maria Arokallio** (s. 14. lokakuuta 1981 Jalasjärvi) on aktiiviuransa päättänyt suomalainen kuulantyöntäjä. Hän edusti Jalasjärven Jalasta ja hänen valmentajinaan toimivat Ahti Arokallia ja Janne Palokangas.

Arokallio saavutti sisäratojen SM-kilpailuista kuulantyönnön pronssia vuonna 2002. Ennätyksikseen hän työnsi neljän kilon kuulalla ulkona 14,05 metriä (2002) ja hallissa 14,08 metriä (2003). Virallisiin kilpailuihin Arokallio ei ole osallistunut vuoden 2004 jälkeen.

## Lähteet
Riitta Pelli

**Riitta Maria Pelli** (s. 25. huhtikuuta 1978 Anjalankoski) on aktiiviuransa päättänyt suomalainen kuulantyöntäjä. Hän edusti vuodesta 2000 lähtien Esbo Idrottsföreningiä ja hänen valmentajinaan toimi vuoteen 2001 saakka Soili Paljakka.

Pelli saavutti sisäratojen SM-kilpailuista kuulantyönnön hopeaa vuonna 2001. Ennätyksikseen hän työnsi neljän kilon kuulalla ulkona 14,34 metriä (2000) ja hallissa 13,98 metriä (1996). Virallisiin kilpailuihin Pelli ei ole osallistunut vuoden 2002 jälkeen.

## Lähteet
Ossi Vanne

**Ossi Vanne** (s. 16. toukokuuta 1963) on aktiiviuransa päättänyt suomalainen kuulantyöntäjä. Hän edusti Raision Kuulaa ja hänen valmentajinaan toimivat Volmar Tammi ja Ilkka Hanski.

Vanne saavutti sisäratojen SM-kilpailuista kuulantyönnön hopeaa vuosina 1985 ja 1987. Ennätyksikseen hän työnsi 7,26 kilon kuulalla ulkona 18,22 metriä (1985) ja hallissa 17,87 metriä (1985). Virallisiin kilpailuihin Vanne ei ole osallistunut vuoden 2006 jälkeen.

## Lähteet
Congratulations

**Congratulations** voi tarkoittaa muun muassa seuraavia asioita:

* ”Congratulations”, Cliff Richardin kappale vuodelta 1968
* *[[Congratulations (albumi)|Congratulations]]*, MGMT-yhtyeen albumi ja sen nimikkokappale ”Congratulations” vuodelta 2010
* Congratulations, Silvía Nightin kappale, Islannin edustaja Eurovision laulukilpailussa 2006
* Congratulations: Eurovision laulukilpailun 50 vuotta, Eurovision laulukilpailun juhlalähetys
* *[[Congratulations: 50 Years of the Eurovision Song Contest (1956–1980)]]*, kokoelma-albumi vuodelta 2005.
Hannu Jalonen (yleisurheilija)

**Hannu Jalonen** (s. 18. syyskuuta 1989) on suomalainen kuulantyöntäjä. Hän edustaa Parkanon Urheilijoita ja hänen valmentajanaan toimii Timo Jalonen.

Jalonen on saavuttanut sisäratojen SM-kilpailuista kuulantyönnön pronssia vuonna 2013. Hänen ennätyksiään 7,26 kilon kuulalla ovat ulkoa 17,57 metriä (2011) ja hallista 17,27 metriä (2013).

## Lähteet
Kay Ivey

**Kay Ellen Ivey** (s. 15. lokakuuta 1944 Camden, Alabama, Yhdysvallat) on yhdysvaltalainen opettaja ja republikaanisen puolueen poliitikko, joka on toiminut vuodesta 2017 lähtien Alabaman kuvernöörinä. Hän toimi osavaltion valtiovarainministerinä vuosina 2003–2011 ja varakuvernöörinä 2011–2017. Ivey oli demokraattisen puolueen jäsen vuoteen 2002 asti.

## Tausta ja yksityiselämä
Ivey synty vuonna 1944 Camdenissa, jossa hän myös kasvoi ja jossa hänen isänsä piti maatilaa. Valmistuttuaan hän on työskennellyt pankkivirkailijana sekä opettajana. Uskonnolliselta vakaumukseltaan Ivey on baptisti.

Ivey on ollut naimisissa kahdesti, mutta ne päättyivät molemmilla kerroilla eroon. Hänellä ei ole omia lapsia. Toukokuussa 2018 Alabaman edustajainhuoneen edustaja Patricia Todd esitti epäilyn, jonka mukaan Ivey olisi homoseksuaali, mutta Ivey itse on kiistänyt tämän.

Vuonna 2019 Iveyllä todettiin keuhkosyöpä, jota hoidettiin Alabaman yliopiston Birminghamin kampuksella. Hän sanoi tuolloin luottavansa Jumalan suunnitelmaan. Iveyn todettiin parantuneen tammikuussa 2020.

## Varhainen poliittinen ura
Vuonna 2002 Ivey valittiin Alabaman valtionvarainministeriksi. Hänestä tuli ensimmäinen virkaan valittu republikaani sitten sisällissodan päättymisen. Hän toimi virassa aina vuoteen 2011 asti.

Ivey pyrki kuvernööriksi jo vuonna 2009, mutta jättäytyi pois huonojen kannatuslukemien takia. Tämän jälkeen hän tähtäsi varakuvernööriksi ja tuli valituksi saatuaan 52 % äänistä. Kuvernööriksi valittiin Robert Bentley. Kun Ivey uusi paikkansa varakuvernöörinä vuonna 2014, hänestä tuli ensimmäinen siinä onnistunut alabamalainen republikaani.

Vuonna 2015 Bentleyn vaimo haastoi miehensä oikeuteen ja syytti tätä avioliitin ulkopuolisista suhteista. Ivey ilmaisi olevansa tyytymätön Bentleyn toimintaan ja alkoi valmistautua nousemaan kuvernööriksi.

## Kuvernöörinä
Varakuvernööri Ivey astui kuvernöörin virkaan 10. huhtikuuta 2017 Bentleyn erottua virasta. Samalla hänestä tuli Alabaman toinen naiskuvernööri Lurleen Wallacen jälkeen.

Ivey allekirjoitti toukokuussa 2017 lain, joka suojeli yli 40 vuotta vanhoja patsaita ja muita monumentteja. Laki teki Konfederaation muistomerkkien poistamisen lähes mahdottomaksi osavaltiossa.

Iveyn kauden aikana Alabama on teloittanut useita vankeja. Hän allekirjoitti myös lain, joka vähensi kuolemaantuomittujen vetoomusmahdollisuuksia ja nopeutti tuomioiden täytäntöönpanoa.

Ivey voitti toisen kauden marraskuun 2018 vaaleissa. Hän vannoi virkavalansa 14. tammikuuta 2019.

Toukokuussa 2019 Ivey allekirjoitti Alabama Human Life Protection Act -lain, joka rajasi aborttioikeuden tapauksiin, jossa äidin henki on vaarassa tai sikiö on hengenvaarallisesti vaurioitunut. Laittoman abortin suorittaneille lääkäreille enimmäisrangaistus on lain mukaan 99 vuoden vankeus.

## Lähteet

## Aiheesta muualla

* Alabaman kuvernöörin kotisivut
College Park (Maryland)

**College Park** on kaupunki Prince George'sin piirikunnassa, Marylandin osavaltiossa, Yhdysvalloissa. Kaupungin väkiluku oli vuoden  väestönlaskennassa 30 413. College Parkissa sijaitsee Marylandin yliopisto.

## Lähteet

## Aiheesta muualla
SEAT 1200 Sport

**SEAT 1200 Sport** on SEATin vuosina 1975–1981 valmistama kaksiovinen coupé-korinen automalli. Se perustuu tekniikaltaan SEAT 127 -malliin.

Terävälinjaisen auton ilmanvastuskerroin on 0,37. Muotoilu perustuu vuoden 1970 Torinon autonäyttelyssä esillä olleeseen NSU Nergal -konseptiautoon. Saksalainen NSU ei kuitenkaan tuonut mallia markkinoille ja myi auton piirrustukset SEATille, joiden pohjalta syntyi 1200 Sport.

1200 Sport -mallissa oli SEAT 124:stä peräisin oleva 1,2-litrainen bensiinimoottori, teholtaan 67 hevosvoimaa. Vuonna 1977 esiteltiin 1430 Sport, jossa oli SEAT 1430 -mallin 1,4-litrainen 77-hevosvoimainen moottori. Vuosina 1975–1979 malleja valmistettiin yhteensä 19&nbsp;329 kappaletta. Vuonna 1980 valmistui kaksi ja seuraavana vuonna vielä yksi auto. 

## Lähteet

## Aiheesta muualla
MM-rallikausi 2018

**MM-rallikausi 2018** oli rallin maailmanmestaruussarjan 46. kausi. Kausi alkoi Monte Carlo -rallilla tammikuussa ja päättyi Australian ralliin marraskuussa. Kauden aikana ajettiin yhteensä 13 rallia.

## Osakilpailut ja voittajat

## Tulokset
### Pistejärjestelmä

### Kuljettajien mestaruus

* 1 2 3 4 5 – sijoitus Power Stage -erikoiskokeella

### Kartanlukijoiden mestaruus

* 1 2 3 4 5 – sijoitus Power Stage -erikoiskokeella

### Valmistajien mestaruus

## Lähteet
Toisen aallon post-punk

**Toisen aallon post-punk** () on vaihtoehtorockin tai indierockin suuntaus, joka on alkuperäisen post-punk-liikkeen jälkeläinen. Se on saanut vaikutteita 1990-luvun popmusiikkiin päin suuntautuneesta punkista. Suuntaus syntyi ja on aktiivisin englanninkielisissä maissa, kuten Yhdysvalloissa, Britanniassa ja Australiassa. Erityisen vahvoilla se on New Yorkin musiikkipiireissä. Suosittuja toisen aallon post-punk-yhtyeitä ovat muun muassa Interpol, Franz Ferdinand, The Strokes, The Killers ja Arctic Monkeys.

Suomessa on joitakin toisen aallon post-punk-yhtyeitä, kuten helsinkiläinen The Orders ja Tampereelta kotoisin oleva UltraNoir.
Infante (1750)

**Infante** eli **San Luiz Gonzaga** oli Espanjan laivaston vuonna 1750 vesille laskettu Princesa-luokan kaksikantinen 70-tykkinen linjalaiva.

## Valmistus

Alus tilattiin Havannasta Kuubasta, missä köli laskettiin 3. kesäkuuta 1748. Alus laskettiin vesille 20. kesäkuuta 1750 ja otettiin palvelukseen 15. elokuuta 1751.

## Palvelus
Alus lähti 1. maaliskuuta 1752 Havannasta päällikkönään Pedro Castejón ja saapui 30. huhtikuuta Cádiziin. Se siirrettiin 5. maaliskuuta 1754 Cartagenaan taistelemaan algerialaisia merirosvoja vastaan Francisco Orozcon lippulaivana päällikkönään Carlos Reggio y Gravina. Alus suojasi 8. toukokuuta 1755 *Dragónin* ja *Américan* kanssa kaksi kauppa-alusta Veracruziin. Se partioi Veracruzin, Cartagena de Indiasin ja Havannan välisillä reiteillä vuoteen 1762.

### HMS Infanta
Britannian kuninkaallinen laivasto valtasi aluksen 13. elokuuta 1762 Havannan valtauksen yhteydessä. Alus liitettiin 1762 74-tykkisenä kolmannen luokan linjalaivana kuninkaalliseen laivastoon nimellä *HMS Infanta* ensimmäisenä päällikkönään John Elphinston, joka purjehti aluksen Britteinsaarille. Alus saapui 27. toukokuuta 1763 Portsmouthiin, jossa se tutkittiin 17. kesäkuuta 1765. Amiraliteetti teki 29. kesäkuuta päätöksen aluksen lunastamisesta ja alus lunastettiin 9. heinäkuuta. Alus kunnostettiin huhtikuusta marraskuuhun 1765 Portsmouthissa, mikä maksoi 16&nbsp;927 puntaa 16 shillinkiä ja yhdeksän dimeä.  Alus myytiin 26. huhtikuuta 1775 romutettavaksi Robert Killinsgsleylle 1&nbsp;605 punnalla.

## Lähteet
*
*
*
*

### Viitteet
Eteokypriootit

**Eteokypriootit** (”aidot kyproslaiset”) on nimitys, jota käytetään Kyproksella antiikin aikana asuneesta kansasta, jonka oletetaan olleen saarta esihistoriallisella ajalla asuttaneiden jälkeläisiä. **Eteokypriootin kieli** oli heidän puhumansa ei-kreikkalainen kieli, jota ei tunneta muutoin kuin piirtokirjoituksista. Kumpikaan nimitys ei ole antiikin aikainen, vaan ne on kehitetty nykytutkimuksessa vastineeksi Kreetan eteokreeteille ja eteokreetin kielelle.

## Historia

Kyproksella puhuttiin antiikin aikana ilmeisesti ainakin kolmea kieltä. Kreikkalaisissa siirtokunnissa, kuten Pafoksessa ja Salamiissa, puhuttiin muinaiskreikan arkadokyproslaista murretta; vanhemmissa foinikialaisissa asutuksissa, ennen kaikkea Kitionissa, foinikiaa; ja eräissä muissa asutuksissa, ennen kaikkea etelärannikon Amathuksessa, jotakin tuntematonta kieltä, jota nykytutkimuksessa kutsutaan eteokypriootiksi. Kansat kuitenkin sekoittuivat ajan kuluessa ainakin osittain.

Eteokyprioottien oletetaan usein olleen saarta esihistoriallisella kaudella asuttaneiden jälkeläisiä. Koska piirtokirjoituslöydöt ajoittuvat kuitenkin pääosin kyproklassiselle kaudelle 400- ja 300-luvuille eaa., ei ole kuitenkaan mahdotonta, että kyseessä olisikin joku saarelle vasta myöhemmin muuttanut kansa.

## Kirjoitusjärjestelmä ja piirtokirjoituslöydöt

Eteokyprioottia kirjoitettiin niin kutsutulla kyproslaisella kirjoituksella, joka perustui Kyproksen esihistoriallisen kauden niin kutsuttuun kyproslais-minolaiseen kirjoitukseen. Se on tavukirjoitusjärjestelmä, joka koostuu 56 kirjoitusmerkistä. Kirjoitusjärjestelmällä kirjoitettiin saarella myös kreikkaa, minkä ansiosta kirjoitusta voidaan lukea. Kirjoitus säilyi käytössä hellenistiselle kaudelle saakka.

Tunnetuin eteokypriootinkielinen piirtokirjoitus on Amathuksesta löydetty kaksikielinen, sekä eteokypriootiksi että kreikaksi kirjoitettu teksti noin vuodelta 600 eaa. Se on Amathuksen kaupungin omistuskirjoitus eräälle Aristonille.

## Kieli ja tulkinta

Huolimatta siitä, että eteokyprioottiset kirjoitukset voidaan ainakin periaatteessa lukea auki, kieltä ei ole kyetty tulkitsemaan. Koska osa teksteistä on kaksikielisiä, tekstejä on voitu vertailla. Tätä kautta eteokyprioottisista teksteistä on kyetty kuitenkin lukemaan vain nimiä, jotka esiintyvät myös kreikkalaisessa tekstissä. Nimien lisäksi yhtään muuta sanaa ei ole kyetty tulkitsemaan varmuudella. Se, että teksteistä voidaan lukea kreikankielisissä teksteissä olevat nimet, osoittaa kuitenkin sen, että kyproslaisen kirjoituksen merkeillä oli samat äännearvot myös eteokyprioottia kirjoitettaessa.

Esimerkkejä tulkituista nimistä:

* *a-ri-si-to-no-se* =  = akkusatiivi nimestä Ariston
* *ni-ka-to-ro* = 
* *o-na-sa-ko-ra-ni pa-po-no* =  ”Pafoksesta(?)”

Muita kielen piirteitä tekstien perusteella:

* Tekstien alussa esiintyy usein sana *a-na*.
* Monet sanat loppuvat *-se*, *-so*, *-ko*, *-na*, *-no* tai *-oti*.
* Sanan *o-i-te* on ehdotettu tarkoittavan 'ja' tai 'tai'.
* Kielessä ei vaikuta olevan muiden kielten vaikutusta, kuten lainasanoja.

Kieltä on ehdotettu muun muassa anatolialaiseksi kieleksi, seemiläiseksi kieleksi ja hurrin kieleksi.

## Lähteet
SEAT 1430

**SEAT 1430** on SEATin vuosina 1969–1975 valmistama neliovinen sedan, joka perustuu SEAT 124 -malliin. Ajovalot olivat kuitenkin 124:n pyöreistä poiketen kulmikkaat. SEAT 1430:n korvaajaksi tuli vuonna 1975 SEAT 131, mutta 124-mallin valmistus jatkui vuoteen 1980 saakka.

Perusmallin moottori oli 1,4-litrainen (70&nbsp;hv). Especial 1600 -mallissa oli 1,6-litrainen (95&nbsp;hv) moottori, Especial 1800:ssa 1,8-litrainen (105&nbsp;hv).

## Katso myös
* SEAT 1200/1430 Sport

## Lähteet

## Aiheesta muualla
Juhani Valkama

**Juhani Valkama** on suomalainen laulaja-lauluntekijä, muusikko ja teatterin sekatyöläinen. 

Valkama julkaisi debyyttialbuminsa *Kahleet* (Eclipse Music) vuonna 2009. Tätä ennen häneltä on julkaistu säveltämänsä musikaalin soundtrack-levy *Väkivaltamusikaali* (Eclipse Music, 2008). Valkama on säveltänyt näyttämömusiikkia ja lauluja esim. Joensuun, Kotkan ja Kajaanin kaupunginteattereihin sekä TV2:lle. Hän toimii myös Tampereen Improvisaatioteatteri Snorkkelin pitkäaikaisena muusikkona.

Valkama työskentelee myös vapaana kirjoittajana sekä musiikin ja improvisaation kouluttajana. Koulutukseltaan hän on filosofian maisteri pääaineenaan teatterin ja draaman tutkimus.

## Diskografia
* *[[Väkivaltamusikaali]]* (Eclipse Music, 2008)

* *[[Kahleet]]* (Eclipse Music, 2009)
* *[[Kotiin]]* (Eclipse Music, 2020)

## Lähteet

## Aiheesta muualla
* Juhani Valkaman oma sivusto 
* Juhani Valkama ReverbNationin sivuilla
* Eclipse Music 
* Desibeli.net: Kahleet-levyn arvostelu
Schmid

**Schmid** on sukunimi, joka on muun muassa seuraavilla henkilöillä:

*Akira Schmid (s. 2000), sveitsiläinen jääkiekkomaalivahti
*Alexander Schmid (s. 1994), saksalainen alppihiihtäjä ja maailmanmestari
*Anton Schmid (1900–1942), itävaltalainen Saksan Wehrmachtin upseeri
*Carlo Schmid (1896–1979), länsisaksalainen sosiaalidemokraattinen poliitikko, lakimies ja kirjailija
*Christoph Schmid (s. 1982), sveitsiläinen pistooliampuja
*Christoph von Schmid (1768–1854), saksalainen nuortenkirjailija
*Clemens Schmid (s. 1990), itävaltalainen moottoriurheilija
*Constantin Schmid (s. 1999), saksalainen mäkihyppääjä
*Daniel Schmid (1941–2006), sveitsiläinen ooppera- ja elokuvaohjaaja
*Ernst Fritz Schmid (1904–1960), saksalainen musiikkihistorioitsija
* Ferdinand von Schmid (1823–1888), saksalainen kirjailija
*Edy Schmid (1911–2000), sveitsiläinen käsipalloilija sekä olympiamitalisti
*Harald Schmid (s. 1957), länsisaksalainen 400 metrin aitajuoksija ja olympiamitalisti
*Heidi Schmid (s. 1938), saksalainen miekkailija ja olympiavoittaja
*Jan Schmid (s. 1983), norjalainen yhdistetyn hiihtäjä
*Julian Schmid (s. 1999), saksalainen yhdistetyn hiihtäjä ja olympiamitalisti
*Kurt Schmid (1932–2000), sveitsiläinen kilpasoutaja
*Mauro Schmid (s. 1999), sveitsiläinen maantie- ja ratapyöräilijä
*Michael Schmid (s. 1984), sveitsiläinen freestylehiihtäjä ja olympiavoittaja 
*Philipp Schmid (s. 1986), saksalainen alppihiihtäjä
*Romano Schmid (s. 2000), itävaltalainen jalkapalloilija
*Rudolf Schmid (1914–2012), saksalainen roomalaiskatolinen piispa
*Rudolf Schmid (1951–2014), itävaltalainen ohjaskelkkailija ja olympiamitalisti
*Samuel Schmid (s. 1947), Sveitsin ent. liittopresidentti
*Sandro Schmid (s. 2000), sveitsiläinen jääkiekkoilija
*Tommy Schmid (s. 1988), sveitsiläis-norjalainen yhdistetyn hiihtäjä.
Vjatšeslav Arhipkin

**Vjatšeslav Timofejevits Arhipkin** (, (s. 25. tammikuuta 1965) oli venäläinen jääpalloilija, pelipaikaltaan puolustaja. Urallaan hän pelasi niin Neuvostoliitossa ja sen hajoamisen jälkeen Venäjällä sekä kaikkiaan yli 10 vuotta Ruotsissa useissa eri seuroissa.

## Saavutukset
**Maajoukkueessa**
* MM-kultaa: 1991
* MM-hopeaa: 1993

**Seurajoukkueissa**
* Neuvostoliiton mestaruushopeaa: 1984, 1987, 1988
* Venäjän mestaruushopeaa: 2004
* Jääpallon maailmancup-mestari: 1990
* Jääpallon Euroopan cup-mestari: 1992

Vjatšeslav Arhipkinin poika Vadim om myös huippujääpalloilija, joka on voittanut kaksi maailmanmestaruutta ja saavuttanut niin Venäjän kuin Ruotsin seuramestaruudet.

## Lähteet
* Poteškin IDBD Bandysidan-tietokannassa
* Arhipkin rusbandy-tietokannassa

## Viitteet
Maksim Poteškin

**Maksim Aleksejevits Poteškin** (, (s. 25. tammikuuta 1965) oli venäläinen jääpalloilija, pelipaikaltaan keskikenttä. Hän aloitti uransa Neuvostoliitto-aikaan Moskovan Dynamossa, joka oli maan huippujääpallojoukkue Neuvostoliiton hajoamiseen asti. Poteškin kuului samaan aikaan Neuvostoliiton jääpallomaajoukkueeseen. 

Moskovan Dynamolla ja ruotsalaisella Ljusdals BK:lla oli 1990-luvun alussa Neuvostoliiton hajoamisen jälkeen seurayhteistyötä. Tämän seurauksena Maksim Poteškin siirtyi Ruotsin Allsvenskan-seura Ljusdals BK:n joukkueeseen. Samalla hän pelasi 1990-luvulla Venäjän jääpallomaajoukkueessa. Kaikkiaan Poteškinille kertyi urallaan yli 100 maaottelua. 

Seurajoukkueurallaan Poteškin saavutti 3 hopeaa ja 2 pronssia  Neuvostoliiton mestaruussarjassa vuosina 1984–1991 Moskovan Dynamoa edustaen. Ruotsissa hän edusti Edsbyns BK:ta kaikkiaan 14 kautta (1992–2006)

Poteškin debytoi Neuvostoliiton maajoukkueessa 20-vuotiaana kaudella 1985–1986. Venäjän maajoukkueessa hän jatkoi kaudella 1993–1994 aina kauteen 1998–1999 asti. Maajoukkueuransa aikana Poteškin on ollut voittamassa kolme maailmanmestaruutta: Neuvostoliiton joukkueessa sekä 1989, 1991 ja 1999 Venäjän joukkueessa. 

Uransa lopussa, kaksi viimeistä kautta, hän oli seuran pelaaja-valmentajana. Uransa jälkeen Poteškin kouluttautui liikunnanopettajaksi ja jäi asumaan edelleen Ljusdaliin.

## Saavutukset
**Maajoukkueessa**
*MM-kultaa: 1989, 1991 ja 1999
*MM-hopeaa: 1995 ja 1997

**Seurajoukkueissa**
* Neuvostoliiton mestaruushopeaa: 1984, 1987, 1988
* Neuvostoliiton mestaruuspronssia: 1986, 1991

## Lähteet
* Poteškin IDBD Bandysidan-tietokannassa
* Poteškinin uratiedot, April 2010 

### Viitteet
Pyhäjoki (Perniö)

**Pyhäjoki** on maarekisterikylä Salon kaupungin Perniössä. Kylä muodostuu nykyään Pyhänjoen tilasta ja sen maista, mutta alueella on ollut aikoinaan selkeää kylärakennetta. Varhaiskeskiajalla alueella sijaitsi Pyhäjoen kuninkaankartano (), joka muodosti laajan läänityksen.

Pyhäjoki sijaitsee Perniönjoen pohjoisrannalla lähellä paikkaa, jossa Perniönjoki ja Kiskonjoki yhdistyvät. Pyhäjoen kartano lienee perustettu 1200-luvulla. Kylän asutuksen arvellaan olevan samalta ajalta. Varhaisin maininta Pyhäjoesta on vuodelta 1347. Kartano päätyi kruunun omistukseen ja eri vaiheiden kautta se lahjoitettiin 1400-luvulla kirkolle luostarin perustamista varten. Alueen ei kuitenkaan katsottu sopivan luostarin paikaksi ja se rakennettiin myöhemmin Naantaliin. Kustaa Vaasa palautti Pyhäjoen takaisin kruunulle ja perusti sen alueelle Näsen kartanon.

## Lähteet
Formula Renault 3.5 Monacon Grand Prix 2007

**Formula Renault 3.5 Monacon Grand Prix 2007** oli Formula Renault 3.5 -kauden 2007 kolmas osakilpailu, joka ajettiin 27. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa. Kilpailun voitti Tech 1 Racingin kuljettaja Álvaro Parente.

## Tulokset

## Lähteet

## Aiheesta muualla
* Motorsportmagazine.com
* Speedsport-magazine.com
Paula-Mae Weekes

**Paula-Mae Weekes** (s. 23. joulukuuta 1958 Port of Spain) oli Trinidad ja Tobagon tasavallan kuudes presidentti. Weekes aloitti virassa 19. maaliskuuta 2018. Hän oli ensimmäinen nainen Trinidad ja Tobagon presidenttinä.

Weekes on valmistunut Länsi-Intian yliopistosta ja Hugh Wooding Law Schoolista. Weekes vannoi tuomarin virkavalan 1. helmikuuta 2017 Turks- ja Caicossaarten muutoksenhakutuomioistuimessa. Viran oli määrä kestää vuoteen 2020. Sitä ennen hän toimi tuomarina yksitoista vuotta Trinidad ja Tobagon oikeuslaitoksessa, josta hän jäi eläkkeelle vuonna 2016.

Presidentti on Trinidad ja Tobagon valtionpäämies, joka on muun muassa asevoimien ylipäällikkö ja hyväksyy lakiehdotukset ennen kuin ne vahvistetaan laeiksi. Hän nimittää kansakunnan senaattorit: 16 pääministerin ilmoituksen perusteella, kuusi opposition ilmoituksen perusteella ja yhdeksän oman harkinnan mukaan.

## Lähteet

## Aiheesta muualla
* The Office of the President: Republic of Trinidad and Tobago